November 29, 2021, 3 months ago 0 L-eks Prim Ministru Alfred Sant ivvota favur rapport lill-plenarja tal-Parlament Ewropew dwar l-istatut u l-finanzjament tal-partiti politiċi Ewropej u l-fondazzjonijiet politiċi Ewropej. Filwaqt li qabel ma' diversi suġġerimenti li ġew inklużi mill-Membri Parlamentari Ewropej fir-rapport, Sant esprima kawtela dwar rakkomandazzjoni li tenfasizza li r-rispett għall-valuri fundamentali tal-UE għandu jsir biex japplika għall-partiti politiċi Ewropej u l-partiti membri tagħhom. "Din il-kundizzjoni trid tiġi interpretata b'attenzjoni kbira peress li tista' tiġi applikata b'mod partiġġjan minn maġġoranzi politiċi prevalenti fuq kwistjonijiet kontenzjużi bħall-migrazzjoni, id-drittijiet tal-bniedem, l-abort, is-seċessjoni minn entitajiet nazzjonali u t-twemmin u d-drawwiet reliġjużi", huwa wissa. L-MPE Laburista qabel ma' proposta għat-tisħiħ tal-qafas li japplika għall-istatus u l-finanzjament tal-partiti politiċi u l-fondazzjonijiet politiċi. Fuq kollox, Sant esprima qbil ma' stqarrijiet li jsejħu lill-partiti politiċi Ewropej sabiex josservaw proċeduri demokratiċi u trasparenti fejn jidħlu l-għażla tal-mexxejja tal-partiti, kandidati għall-elezzjonijiet u anke fir-rigward tal-adozzjoni ta' regoli interni u programmi politiċi. Proposti oħra jinkludu t-titjib tal-monitoraġġ tad-donazzjonijiet, ir-rifjut ta' fondi meta l-partiti membri ma jkunux konformi mal-valuri tal-UE u t-tnaqqis tal-ostakli ta' komunikazzjoni bla bżonn. Madanakollu, Sant esprima n-nuqqas ta' qbil tiegħu mal-kunċett tal-armonizzazzjoni tar-regoli ta' finanzjament tal-partiti politiċi Ewropej u l-fondazzjonijiet tagħhom f'konformità mal-kampanji transnazzjonali ta' kostitwenza fl-elezzjonijiet Ewropej. "Ma naqbilx mal-introduzzjoni ta' kampanji bħal dawn u xorta waħda nemmen li din il-kwistjoni taqa' barra mill-ambitu ta' din ir-riżoluzzjoni", huwa stqarr. Ir-rapport ġie adottat b'428 vot favur, 92 kontra u 49 astensjoni. Ma teżisti l-ebda direzzjoni għal dak li hu leġittimu li jagħmlu l-ġurnalisti u dak li mhux – Alfred Sant L-eks Prim Ministru Alfred Sant esprima l-appoġġ tiegħu għar-rapport kontra Kawżi Strateġiċi Kontra l-Parteċipazzjoni Pubblika (SLAPPs). Huwa faħħar l-inizjattiva kontra … Read More Drittijiet legali m'għandhomx u ma jistgħux jiġu revokati b'mod arbitrarju – Alfred Sant Alfred Sant ivvota favur riżoluzzjoni tal-Parlament Ewropew li tappella lill-gvern Pollakk biex jiżgura li ma jmutux aktar nisa fil-Polonja minħabba … Read More Għandu jinżamm il-prinċipju ta' kompetizzjoni ġusta fit-taxxa bejn l-istati – Alfred Sant Waqt dibattitu fil-plenarja tal-Parlament Ewropew dwar id-Direttiva tar-Rappurtar Pajjiż b'Pajjiż (CbCR) il-Kap tad-Delegazzjoni Maltija tal-Partit Laburista tal-S&D Alfred Sant saħaq … Read More Sant jesprimi riżervi dwar l-armonizzazzjoni tar-regoli tal-finanzjament tal-partiti u l-fondazzjonijiet Ewropej L-eks Prim Ministru Alfred Sant ivvota favur rapport lill-plenarja tal-Parlament Ewropew dwar l-istatut u l-finanzjament tal-partiti politiċi Ewropej u l-fondazzjonijiet … Read More